**Rámcová dohoda**

**o dodaní tabletov vrátane príslušenstva a súvisiacich licencií**

uzatvorená podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v súlade s § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „dohoda“)

**Čl. I**

**Účastníci dohody**

**Objednávateľ:**  **Všeobecná zdravotná poisťovňa, a.s.**

Sídlo: Panónska cesta 2, 851 04 Bratislava - mestská časť Petržalka

Zastúpená: Ing. Richard Strapko, predseda predstavenstva

Ing. Ľubomír Kováčik, člen predstavenstva

IČO: 35 937 874

DIČ: 2022027040

IČ DPH: SK 2022027040

Bankové spojenie: Štátna pokladnica

IBAN: SK47 8180 0000 0070 0018 2424

SWIFT/BIC kód: SPSRSKBA

Zapísaná: v Obchodnom registri Okresného súdu Bratislava I,

oddiel Sa, vložka číslo: 3602/B

Osoby oprávnené konať

vo veciach dohody: *(meno, priezvisko, e-mail:.............., tel. č.............)*

(ďalej len “objednávateľ”)

**Dodávateľ:**

Sídlo:

Zastúpený:

Zapísaný v Obchodnom registri Okresného súdu .................., oddiel: ............, vložka č............

*(resp. Zapísaný v Živnostenskom registri Okresného úradu .................. pod č................)*

Zastúpený:

Osoby oprávnené konať

vo veciach dohody: *(meno, priezvisko, e-mail:.............., tel. č.............)*

IČO:

DIČ:

IČ DPH:

Bankové spojenie:

IBAN:

SWIFT/BIC kód:

(ďalej len “dodávateľ”)

(objednávateľ a dodávateľ spolu ďalej ako „účastníci dohody“)

uzatvárajú túto dohodu ako výsledok verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. II**

**Predmet dohody**

Dodávateľ sa zaväzuje dodávať objednávateľovi na vlastnú zodpovednosť a za podmienok dohodnutých v tejto dohode nový, nepoužitý, originálny tovar, vrátane súvisiacich dokladov a licencií na správu zariadení s platnosťou na 3 roky (ďalej len „tovar“ alebo „predmet plnenia“), podľa technických parametrov podľa prílohy č. 1 tejto dohody – Špecifikácia predmetu dohody (ďalej len „príloha č. 1“) v predpokladanom množstve podľa prílohy č. 2 - Štruktúrovaný rozpočet ceny (ďalej len „príloha č. 2“) a previesť na neho vlastnícke právo k tovaru.

Objednávateľ sa zaväzuje riadne a včas dodaný tovar prevziať a zaplatiť za tovar dohodnutú cenu vo výške a spôsobom tak, ako je to špecifikované v čl. IV dohody.

**Čl. III**

**Spôsob plnenia dohody a miesto plnenia**

1. Dodávateľ bude dodávať tovar objednávateľovi počas platnosti dohody na základe objednávok objednávateľa vystavených podľa potrieb objednávateľa, ktorý má právo určiť druh, typ a presné množstvo tovaru pri jednotlivej objednávke. Objednávateľ nie je povinný kúpiť od dodávateľa celé množstvo tovaru označeného v prílohe č. 2, a je len na rozhodnutí a potrebách objednávateľa, koľko a ktorý tovar od dodávateľa kúpi.
2. Tovar bude dodávaný na základe objednávky objednávateľa, pričom miestom plnenia bude sídlo objednávateľa na adrese Panónska cesta 2, Bratislava 851 04.
3. Osoba oprávnená konať vo veciach dohody za objednávateľa uvedená v čl. I dohody bude objednávky zasielať e-mailom osobe oprávnenej konať vo veciach dohody za dodávateľa uvedenej v čl. I dohody. V objednávke je objednávateľ povinný uviesť nasledovné minimálne údaje:
4. druh a typ tovaru/licencie
5. počet kusov tovaru/licencií
6. meno a telefonický kontakt na zamestnanca objednávateľa, ktorý bude zodpovedný za prevzatie tovaru.
7. Dodávateľ bude zabezpečovať dodanie tovaru vo svojom mene a na svoje náklady, zodpovedá za to, že dodaný tovar bude v súlade s technickými normami a všeobecne záväznými právnymi predpismi platnými v Slovenskej republike a touto dohodou, že ho dodá v bezchybnom stave, v sortimente, množstve a lehote podľa tejto dohody a príslušnej objednávky.
8. Lehota dodania tovaru je účastníkmi dohody dohodnutá do 30 kalendárnych dní odo dňa doručenia objednávky dodávateľovi. Povinnosť dodať tovar splní dodávateľ dodaním do miesta plnenia podľa bodu 2 tohto článku.
9. Dodávateľ dodá tovar v  obale spĺňajúcom všetky znaky originálneho balenia daného výrobcu, na ktorom bude vyznačený druh a typ tovaru, jeho názov a štandardné údaje, zabezpečí jeho naloženie, prepravu, dodanie do miesta plnenia a zloženie v mieste plnenia. O konkrétnom čase dodania tovaru je dodávateľ povinný objednávateľa informovať minimálne 2 pracovné dni vopred.
10. Prevzatie tovaru vykoná osobne zodpovedný zamestnanec objednávateľa uvedený v objednávke, ktorý skontroluje úplnosť tovaru a potvrdí jeho prevzatie na dodacom liste predloženom dodávateľomsúčasne s dodaným tovarom. Dodací list musí obsahovať okrem povinných náležitostí aj jednotkové ceny a celkové ceny bez DPH, s DPH, sadzbu DPH. Zodpovedný zamestnanec objednávateľa tovar neprevezme, ak tovar nezodpovedá objednávke (tovar nie je v požadovanom sortimente alebo množstve) alebo je tovar viditeľne poškodený. Dodávateľ sa zaväzuje predložiť pri dodaní tovaru dodací list vo dvoch vyhotoveniach.
11. Zmena osôb oprávnených zasielať a prijímať objednávky podľa bodu 3 tohto článku sa vykoná písomným oznámením podpísaným štatutárnymi zástupcami príslušného účastníka dohody, ktoré bude bezodkladne doručené druhému účastníkovi dohody, na zmenu podľa tohto bodu sa nevyžaduje uzavretie dodatku k tejto dohode.
12. Dodávateľ je povinný dodať zariadenie (tablet) spolu s nasledovnou licenciou - Slovenská distribúcia zariadení (tablet). Flotilová správa a manažment zariadení - softvérová platforma typu MDM – Mobile Device Management.

**Čl. IV**

**Cena a platobné podmienky**

Účastníci dohody sa dohodli na cene tovaru v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov ako na jednotkovej cene jednotlivých položiek tovaru, špecifikovanej v prílohe č. 2 tejto dohody.

DPH k cene tovaru bude fakturovaná dodávateľom vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny sadzby DPH sa nevyžaduje úprava formou dodatku k tejto dohode, ale dodávateľ bude automaticky účtovať sadzbu DPH platnú v čase poskytnutia zdaniteľného plnenia.

Cena predmetu dohody podľa tohto článku dohody je konečná a neprekročiteľná a je zhodná s cenou z ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahrňuje všetky náklady dodávateľa, spojené s plnením predmetu dohody, vrátane všetkých nákladov spojených s dodaním a vyložením tovaru do miesta plnenia, vrátane prípadného poistenia prepravy, poistenia pre prípad škody spôsobenej treťou osobou v priestoroch dodávateľa, clo a balenie tovaru.

Celková cena za plnenie predmetu tejto dohody nemôže počas platnosti dohody presiahnuť sumu: Cena bez DPH .......................... eur

Sadzba DPH vo výške ....

Výška DPH ........ eur

Cena vrátane DPH ...... eur (slovom .............................eur),

pričom celkovou cenou sa rozumie sumár všetkých peňažných plnení, ktoré budú uhradené objednávateľom dodávateľovi na základe objednávok, vyhotovených v súlade s touto dohodou. Objednávateľ pritom nie je povinný vyčerpať celý finančný objem uvedený v tomto ustanovení dohody, t. j. nie je povinný si objednať všetky plnenia predmetu dohody. Je len na rozhodnutí objednávateľa koľko realizácií si na základe tejto dohody od dodávateľa objedná. Objednávka bude vystavená v závislosti od podmienok, potrieb a strategických rozhodnutí objednávateľa. Objednávateľ nie je povinný vyčerpať celý predmet tejto dohody.

V prípade, že dodávateľ nie je platiteľom DPH, uvedie len cenu celkom, t. j. cenu vrátane DPH a informáciu, že nie je platiteľom DPH. Ak sa dodávateľ, ktorý v čase uzatvorenia tejto zmluvy nie je platiteľom DPH, stane platiteľom DPH počas plnenia predmetu zmluvy, celková cena uvedená v tomto článku, ako aj jednotkové ceny jednotlivých položiek uvedené v prílohe č. 2 tejto dohody sa bude považovať za cenu vrátane DPH, a to od vzniku povinnosti dodávateľa odvádzať DPH.

Objednávateľ sa zaväzuje uhrádzať dodávateľovi dohodnutú cenu predmetu dohody na základe faktúr, ktoré je dodávateľ oprávnený vystaviť až po riadnom dodaní tovaru na základe objednávky objednávateľa, pričom prílohou faktúry bude dodací list, potvrdený zamestnancom objednávateľa zodpovedným za prevzatie tovaru.

Dodávateľ je povinný vystaviť faktúru najneskôr do piateho pracovného dňa mesiaca, nasledujúceho po dni dodania tovaru. Lehota splatnosti faktúr je 30 kalendárnych dní odo dňa ich preukázateľného doručenia objednávateľovi. Faktúru dodávateľ odošle v elektronickej podobe na e-mailovú adresu fakturyPC@vszp.sk.

Faktúra, vystavená dodávateľom, musí byť vyhotovená v súlade s ustanoveniami príslušných všeobecne záväzných právnych predpisov a touto dohodou. V opačnom prípade je objednávateľ oprávnený vrátiť faktúru dodávateľovi na opravu, pričom prestane plynúť lehota splatnosti faktúry podľa bodu 6 tohto článku dohody a nová lehota začne plynúť dňom preukázateľného doručenia opravenej faktúry objednávateľovi.

Ak je dodávateľ platiteľom DPH, cena za predmet dohody bude uhradená iba na bankový účet dodávateľa, ktorý je zverejnený v zozname bankových účtov zverejnenom na webovom sídle finančného riaditeľstva. Dodávateľ je povinný ihneď písomne informovať objednávateľa o každej zmene tohto bankového účtu. Ak dodávateľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), objednávateľ je oprávnený postupovať v zmysle ustanovenia § 69c ods. 1 zákona o DPH, t. j. uhradiť cenu vo výške DPH alebo jej časť uvedenú vo faktúre dodávateľa na číslo účtu správcu dane vedeného pre dodávateľa podľa § 67 zákona č. 563/2009 Z. z. o správe daní, pričom objednávateľ nie je v omeškaní, ak z tohto dôvodu neplní, čo mu ukladá dohoda. Dodávateľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.

V prípade vrátenia faktúry objednávateľom dodávateľovi, ktorý je zároveň platiteľom DPH podľa zákona o DPH z dôvodov uvedených vyššie, dodávateľ doručí opravenú faktúru objednávateľovi najneskôr do 20. dňa mesiaca, nasledujúceho po mesiaci, v ktorom bol tovar protokolárne odovzdaný a prevzatý.

V prípade, ak sa po uzatvorení tejto dohody preukáže, že na relevantnom trhu existuje nižšia cena (ďalej tiež ako „nižšia cena“) za rovnaký alebo porovnateľný tovar a dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšiu cenou a cenou podľa tejto dohody je viac ako 5% v neprospech ceny podľa tejto dohody, zaväzuje sa dodávateľ poskytnúť objednávateľovi pre takého plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto dohody a nižšou cenou.

**Čl. V**

**Zodpovednosť za vady tovaru**

1. Dodávateľ zodpovedá za to, že tovar bude dodaný v súlade s objednávkou objednávateľa v dohodnutej akosti a sortimente, ktoré sa hodí na účel, stanovený touto dohodou, riadne zabalený, a že bude mať v čase odovzdania a prevzatia vlastnosti, stanovené príslušnými všeobecne záväznými právnymi predpismi a touto dohodou.
2. V prípade, že tovar bude dodaný s vadami, aj keď sa vada stane zjavnou po prechode nebezpečenstva škody na tovare, objednávateľ je oprávnený uplatniť si nároky z vád tovaru v zmysle § 436 až § 441 Obchodného zákonníka v platnom znení.
3. Záručná lehota na dodaný tovar je 24 mesiacov a začína plynúť dňom jeho prevzatia zodpovedným zamestnancom objednávateľa (jeho podpisom na dodacom liste). V prípade oprávnenej reklamácie objednávateľa sa záručná doba príslušného tovaru predlžuje o čas, počas ktorého bola dodávateľom vada odstraňovaná.
4. Za vady, ktoré vznikli alebo vyšli najavo v záručnej lehote, nezodpovedá dodávateľ iba vtedy, ak boli preukázateľne zavinené nesprávnym používaním tovaru, ktoré dodávateľ nezapríčinil.
5. Objednávateľ je povinný dodávateľovi oznámiť vady tovaru bez zbytočného odkladu po ich zistení, písomnou formou prostredníctvom emailu osobe oprávnenej konať vo veciach dohody za dodávateľa uvedenej v čl. I. dohody. Vady na tovare reklamované počas záručnej lehoty sa dodávateľ zaväzuje odstrániť na vlastné náklady v lehote 30 kalendárnych dní od ohlásenia vady.
6. V prípade preukázateľne neodstrániteľnej vady tovaru sa dodávateľ zaväzuje dodať objednávateľovi náhradný tovar podľa špecifikácií uvedených v tejto dohode.

**Čl. VI**

**Vlastnícke právo a nebezpečenstvo škody na tovare**

* 1. Vlastnícke právo k tovaru prechádza na objednávateľa dňom odovzdania tovaru dodávateľom a prevzatia tovaru zodpovedným zamestnancom objednávateľa (jeho podpisom na dodacom liste) v mieste plnenia v súlade s čl. III bod 2 dohody.
  2. Nebezpečenstvo škody na tovare prechádza na objednávateľa dňom odovzdania tovaru dodávateľom a prevzatia tovaru zodpovedným zamestnancom objednávateľa (jeho podpisom na dodacom liste) v mieste plnenia v súlade s čl. III bod 2 dohody.

**Čl. VII**

**Sankcie a náhrada škody**

1. V prípade omeškania dodávateľa s dodaním tovaru v lehote dohodnutej v čl. III bod 5 tejto dohody je dodávateľ povinný zaplatiť objednávateľovi zmluvnú pokutu vo výške 1 % z ceny riadne nedodaného tovaru v zmysle príslušnej objednávky bez DPH za každý aj začatý deň omeškania. Zmluvnú pokutu je objednávateľ oprávnený započítať so sumou fakturovanou dodávateľom za plnenie predmetu dohody. Zaplatením zmluvnej pokuty nie je dotknutý nárok objednávateľa na náhradu škody v celom rozsahu, ktorá mu preukázateľne vznikne v dôsledku nesplnenia sankcionovaných povinností dodávateľa.
2. V prípade omeškania dodávateľa s odstránením vady tovaru je objednávateľ oprávnený uplatniť si zmluvnú pokutu vo výške 100 eur za každý deň omeškania.
3. V prípade omeškania objednávateľa s úhradou dohodnutej ceny za riadne a včas dodaný tovar v súlade s príslušnou objednávkou objednávateľa je dodávateľ oprávnený požadovať zaplatenie úroku z omeškania vo výške podľa ustanovení Obchodného zákonníka v platnom znení.
4. V prípade, že objednávateľ nevyužije právo na odstúpenie od dohody z dôvodov podľa čl. VIII. bod 3. písm. c) dohody, je objednávateľ oprávnený uplatniť si u dodávateľa zmluvnú pokutu vo výške 5.000 eur.
5. Objednávateľ je oprávnený jednostranne započítať svoje pohľadávky voči dodávateľovi ktoré mu vznikli z dôvodu uplatnenia ručenia za daň voči objednávateľovi v zmysle § 69b zákona o DPH, vrátane trov konania, ktoré mu vznikli v konaní s príslušným daňovým úradom a pohľadávky vzniknuté z dôvodu dlžného poistného na zdravotné poistenie.

**Čl. VIII**

**Doba platnosti a ukončenie dohody**

1. Rámcová dohoda sa uzatvára na dobu určitú – 24 mesiacov odo dňa nadobudnutia jej účinnosti, resp. do doby vyčerpania finančného limitu, uvedeného v čl. IV bod 4 dohody, podľa toho, ktorá skutočnosť nastane skôr.
2. Túto dohodu je možné ukončiť pred dobou, na ktorú bola dojednaná:
   1. písomnou dohodou účastníkov dohody,
   2. písomnou výpoveďou objednávateľa,
   3. odstúpením od dohody.
3. Účastníci dohody sú oprávnení na okamžité odstúpenie od dohody, ak druhá strana dohody poruší svoje povinnosti podľa tejto dohody podstatným spôsobom. Za podstatné porušenie tejto dohody Účastníci dohody rozumejú v prípade dodávateľa – omeškanie s plnením predmetu dohody o viac ako 20 pracovných dní, v prípade objednávateľa – omeškanie s úhradou ceny za riadne a včasné poskytnuté plnenie v súlade s objednávkou v trvaní dlhšom ako 30 dní.
   * + 1. Objednávateľ je oprávnený odstúpiť od dohody aj v prípade, ak sa dodávateľ stane dlžníkom poistného na zdravotné poistenie, ktoré je povinný platiť objednávateľovi. V tomto prípade dohoda zaniká dňom doručenia oznámenia o odstúpení od dohody dodávateľovi.
       2. Objednávateľ je oprávnený od dohody odstúpiť, ak dodávateľovi bol uložený jeden, alebo viacero trestov, uvedených v § 10 zák. č. 91/2016 Z. z. o trestnej zodpovednosti právnických osôb v znení neskorších predpisov.
       3. Objednávateľ je oprávnený od dohody odstúpiť aj z dôvodov na strane dodávateľa uvedených v § 15 ods. 1 zákona č. 315/2016 Z. z.
       4. Objednávateľ je oprávnený odstúpiť od dohody v prípadoch uvedených v tejto Zmluve.
       5. Objednávateľ je oprávnený odstúpiť od dohody aj bez uvedenia dôvodu.
4. Objednávateľ môže dohodu vypovedať kedykoľvek, a to aj bez uvedenia dôvodu. Výpovedná lehota je 3 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď doručená dodávateľovi.
5. Odstúpením od tejto dohody nezanikajú účastníkom dohody vzájomné práva a povinnosti týkajúce sa poskytnutých plnení do dňa odstúpenia od dohody, ako aj nároky z prípadných zmluvných pokút a ostatných sankcií a nárok na náhradu škody vzniknutej porušením tejto dohody.
6. Právne účinky odstúpenia od dohody nastávajú dňom doručenia písomného oznámenia o odstúpení druhej strane dohody. Odstúpenie od tejto dohody musí mať písomnú formu, musí byť doručené druhej strane dohody a musí v ňom byť uvedený konkrétny dôvod odstúpenia, inak je neplatné.

**Čl. IX**

**Osobitné ustanovenia**

1. Dodávateľ vyhlasuje, že spĺňa podmienky v súlade s § 11 ods. 1 zákona o verejnom obstarávaní. V prípade, ak sa toto vyhlásenie ukáže ako nepravdivé, objednávateľ je oprávnený od dohody odstúpiť, a dodávateľ je povinný nahradiť objednávateľovi škodu, ktorá mu tým vznikla.
2. Dodávateľ je oprávnený plniť predmet dohody aj prostredníctvom subdodávateľov, ktorí musia spĺňať podmienky pre plnenie predmetu dohody, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u nich dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu dohody prostredníctvom subdodávateľov zodpovedá dodávateľ objednávateľovi tak, ako keby plnil predmet dohody sám. Objednávateľ je oprávnený od tejto dohody odstúpiť, ak zistí, že dodávateľ zabezpečuje plnenie predmetu tejto dohody prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 3 tejto dohody.
3. V prípade, že niektorý zo subdodávateľov nie je v okamihu podpísania tejto dohody známy a vstúpi do procesu v priebehu plnenia predmetu tejto dohody, resp. sa zmení niektorý zo subdodávateľov počas plnenia tejto dohody, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená účastníkmi dohody formou písomného dodatku k tejto dohode. O každej zmene je dodávateľ povinný bezodkladne - najneskôr do 7 kalendárnych dní - písomne informovať objednávateľa, pričom je povinný zároveň predložiť objednávateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto dohody. Ak dodávateľ tento záväzok nedodrží, považuje sa to za závažné porušenie zmluvných podmienok a dodávateľ je povinný zaplatiť objednávateľovi zmluvnú pokutu vo výške 20% z dohodnutej ceny bez DPH podľa čl. IV bod 4. tejto dohody. Objednávateľ je oprávnený zmluvnú pokutu započítať a z tohto dôvodu krátiť dohodnutú cenu za predmet plnenia podľa príslušnej objednávky (t. j. vyplatiť dodávateľovi dohodnutú cenu za predmet plnenia zníženú o 20%). Objednávateľ je oprávnený dohodnutú zmluvnú pokutu vo výške 20% vyúčtovať dodávateľovi aj po poskytnutí plnenia, ak dodatočne zistí, že dodávateľ porušil záväzok podľa tohto bodu.
4. V prípade, ak si dodávateľ nesplní povinnosť podľa § 11 ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“) alebo ak je dodávateľ v omeškaní so splnením povinnosti podľa § 10 ods. 2 tretej vety citovaného zákona, nie je objednávateľ v omeškaní, ak z tohto dôvodu neplní, čo mu ukladá dohoda.
5. Účastníci dohody sa dohodli, že písomnosti podľa tejto sa doručujú osobne, poštou, kuriérskou službou alebo e-mailom. Každý účastník dohody je povinný písomne informovať druhého účastníka dohody o akejkoľvek zmene adresy, e-mailu, alebo kontaktných údajov, a to písomným oznámením podpísaným štatutárnymi zástupcami príslušného účastníka dohody, ktoré bude doručené druhému účastníkovi dohody, na zmenu podľa tejto vety sa nevyžaduje uzavretie dotatku k tejto dohode.
6. Písomnosti doručované poštou a kuriérskou službou sa doručujú na adresu sídla účastníkov dohody, uvedenú v čl. I tejto dohody. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na emailovú adresu druhého účastníka dohody.
7. Na doručovanie písomností týkajúcich sa vzniku, zmeny, zániku dohody, alebo akéhokoľvek porušenia dohody, sa nepoužije e-mail, ak táto dohoda neustanovuje inak.
8. Písomnosti a komunikácia medzi účastníkmi dohody, týkajúca sa tejto dohody, bude prebiehať v slovenskom jazyku, vrátane vystavovania účtovných dokladov a ich príloh.
9. Dodávateľ nie je oprávnený postúpiť akékoľvek práva a pohľadávky vyplývajúce z tejto dohody na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

**Čl. X**

**Osobitné protikorupčné ustanovenia**

1. Účastníci dohody sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto dohody, ktoré by spôsobilo, že by účastníci dohody alebo osoby ovládané účastníkmi dohody porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Účastníci dohody sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhého účastníka dohody, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhého účastníka dohody žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto dohody v rozpore s Etickým kódexom Všeobecnej zdravotnej poisťovne, a. s.
3. Účastníci dohody sa zaväzujú bezodkladne informovať druhého účastníka dohody, pokiaľ si budú vedomí alebo budú mať konkrétne podozrenie na korupciu pri dojednávaní, uzatváraní alebo pri plnení tejto dohody.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto dohody je poskytnutý účastníkovi dohody alebo zástupcovi účastníka dohody v rozpore s týmto článkom dohody, môže účastník dohody od tejto dohody odstúpiť.
5. Účastníci dohody sa zaväzujú dodržiavať základné morálne a etické hodnoty ustanovené v obsahu Etického kódexu Všeobecnej zdravotnej poisťovne, a. s. V prípade nedodržiavania stanovených morálnych a etických hodnôt je účastník dohody oprávnený od tejto dohody odstúpiť.

**Čl. XI**

**Záverečné ustanovenia**

1. Táto dohoda nadobúda platnosť dňom jej podpisu oprávnenými zástupcami obidvoch účastníkov dohody a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
2. Rozhodným právom pre túto dohodu je slovenský právny poriadok. Právne vzťahy, výslovne touto dohodou neupravené, sa spravujú príslušnými ustanoveniami Obchodného zákonníka a súvisiacich všeobecne záväzných platných právnych predpisov.
3. Text dohody, vrátane jej príloh a účtovné doklady a ich prílohy budú zhotovené v slovenskom jazyku. Písomnosti a komunikácia medzi účastníkmi dohody týkajúca sa dohody bude prebiehať v slovenskom jazyku.
4. Meniť alebo dopĺňať túto dohodu je možné len na základe dohody obidvoch účastníkov dohody vo forme písomného dodatku k dohode, podpísaného obidvomi účastníkmi dohody, ak nie je dohodnuté inak.
5. Dohoda je vyhotovená v štyroch rovnopisoch s platnosťou originálu, z ktorých dodávateľ obdrží jedno a objednávateľ tri vyhotovenia.
6. Účastníci dohody sa dohodli, že akékoľvek spory a nároky, vyplývajúce z tejto dohody alebo s ňou súvisiace, sa budú riešiť predovšetkým rokovaním a dohodou účastníkov v dobrej viere a s dobrým úmyslom. V prípade, že sa týmto spôsobom nepodarí účastníkom dosiahnuť dohodu, obrátia sa s návrhom na vyriešenie na príslušný súd.
7. Účastníci dohody vyhlasujú, že túto dohodu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
8. Neoddeliteľnou súčasťou tejto dohody sú prílohy:

Špecifikácia predmetu dohody

Štruktúrovaný rozpočet ceny

Zoznam subdodávateľov

Za objednávateľa: Za dodávateľa:

V Bratislave dňa............... V ................. dňa..............

............................................... .............................................

Ing. Richard Strapko titul, meno, priezvisko

predseda predstavenstva funkcia

Všeobecná zdravotná poisťovňa, a.s. organizácia

...............................................

Ing. Ľubomír Kováčik

podpredseda predstavenstva

Všeobecná zdravotná poisťovňa, a.s.

Príloha č. 1

**Špecifikácia predmetu dohody**

***Technické parametre***

**Tablet**

Procesor (CPU) - min. osemjadrový procesor

Pamäť (RAM) - min. 4GB

Pevný disk - min. 64 GB v prevedení eMCP4x alebo eMMC

Grafická karta - Integrovaná

Obrazovka - min. 10.4" FHD (2000x1200), dotyková, podpora stylusu (per S Pen),

pero súčasťou balenia

Kamera - integrovaná predná a zadná

Komunikácia - WiFi 11a/b/g/n/ac, 1x1, bluetooth 5.0, 4G/LTE

Operačný systém - min. Android 10

Rozhranie - 1x kombo jack (3.5mm)  
- 1x USB-C 2.0 (podpora prenosu dát, OTG a nabíjanie)  
- 1x Nano-SIM (podpora hlasových a dátových služieb) a microSD slot (WWAN model)

Kapacita batéria – min. 7000 mAh

Záručná doba - 24 mesiacov v servisnom stredisku, garantovaná výrobcom tabletu, platná v rámci celej EU

**Príslušenstvo:**

Obal - ochranný obal, od rovnakého výrobcu ako tablet

- v bielom prevedení

- skladacie púzdro v tvare knihy

Súčasťou tabletu musí byť aplikácia na vzdialenú správu mobilných zariadení (MDM):

* Podpora Android Enterprise.
* Optimalizované pre dodané zariadenie.
* Správa zariadení, užívateľov a skupín.
* Nastavenie zabezpečenia zariadenia. Možnosť vzdialeného úplného zmazania zariadenia a firemných dát, sledovania polohy a vzdialená podpora .
* Distribúcia konfiguračných profilov VPN, Wi-Fi a certifikátov.
* Zabezpečenie dát uložených na mobilnom zariadení s možnosťou odblokovanie 2 faktorovou autentifikáciou alebo poverením Microsoft Active Directory .
* Automatické nastavenie poštového účtu na zariadení.
* Kryptovanie zariadení min. AES 256, alebo ekvivalentné softvérové kryptovanie.

Príloha č. 2

**Štruktúrovaný rozpočet ceny**

|  |  |  |  |  |
| --- | --- | --- | --- | --- |
| **Tovar (druh)** | **Produkt (typ)** | **Predpokladané množstvo** | **Jednotková cena bez DPH** | **Cena bez DPH pri predpokladanom počte** |
| **Tablet** | SAMSUNG Galaxy Tab S6 Lite alebo ekvivalent podľa technickej špecifikácii | 300 ks |  |  |
| **Obal na tablet** | Tactical Flipové Púzdro Samsung TAB S6 Lite 2022 biely alebo ekvivalent | 300 ks |  |  |
| **Licencia na správu zariadení** | Samsung Knox Configure Dynamic per device/ 3roky | 300 ks |  |  |
| **Licencia na správu zariadení** | Samsung Knox Configure Dynamic per seat/ 3 roky | 100 ks |  |  |
| **Cena spolu bez DPH** | | |  |  |
| **DPH 20%** | | |  |  |
| **Cena spolu s DPH** | | |  |  |

Ak sa dodávateľ, ktorý v čase uzatvorenia tejto dohody nie je platiteľom DPH, stane platiteľom DPH počas plnenia predmetu dohody, celková kúpna cena uvedená v tomto článku, ako aj jednotkové ceny jednotlivých položiek uvedené v prílohe č. 2 tejto dohody, sa budú považovať za kúpnu cenu vrátane DPH, a to od vzniku povinnosti dodávateľa odvádzať DPH.

Príloha č.3

**Zoznam subdodávateľov**

Obchodné meno: .......................................

Adresa sídla: ..............................................

I. \*Zabezpečenie predmetu zákazky .............................. vyhlásenej podľa zákona o verejnom obstarávaní, vo veci ktorej je uzatvorená **Rámcová dohoda,** budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto dohody, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u neho dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu dohody nebudeme plniť prostredníctvom subdodávateľov.

Za dodávateľa:

.............................

titul, meno, priezvisko

funkcia

organizácia

V ........................... dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.